कई जगह तो एक ही आदमी के निकलने पर भर रास्ता होता है। गुफा को पार करते हुए काफी रोमांच आता है। यह पता नहीं होता कि गुफा कहां खत्म होने वाली है और कब हम खुली हवा में बाहर आने वाले हैं। कई लोगों को रास्ते में डर भी लगने लगता है पर वास्तव में डरने जैसी कोई बात नहीं होती। इन गुफाओं में हजारों साल से भूजल के कई स्रोत भी हैं। गुफा के रास्ते में अंधेरा है पर कहीं कहीं एलईडी की रोशनी का इंतजाम किया गया है।